Diari Oficial de la Generalitat Valenciana


Sumari del DOGV 396, del 25-06-1986 (1986/806567)

DECRET 70/1986, de 2 de juny, del Consell de la Generalitat Valenciana, pel qual es regulen les Seccions dependents d'Instituts de Formació Professional de la Comunitat Valenciana. ll237]
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/06/02/70/dof/vci/html**

### Dades del document

Número de DOGV
:   396

Data del DOGV
:   25-06-1986

Secció del DOGV
:   DISPOSICIONS GENERALS

Número del document
:   1986/806567


Data del document
:   02-06-1986

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 70/1986, de 2 de juny, del Consell de la Generalitat Valenciana, pel qual es regulen les Seccions dependents d'Instituts de Formació Professional de la Comunitat Valenciana.  
Les Seccions de Formació Professional es configuren a través de la Llei General d'Educació i dels articles 26, 30 i 31 del Reial Decret 707/1976, de 5 de mar;, com a establiments docents que permeten d'estendre els ensenyaments reglats de tipus professional a aquelles localitats que ho requeresquen amb un cost inferior al que suposaria l'obertura d'un Institut de Formació Professional.   
La publicació del Reial Decret 2376/1985, de 18 de desembre, que deroga el Títol primer de l'Ordre de 30 de novembre de 1975, per la qual s'aprova el Reglament provisional dels Centres de Formació Professional del Ministeri d'Educació i Ciència, i d'altra banda l'entrada en vigor del Decret 12/1986, de 10 de febrer, del Consell de la Generalitat Valenciana, pel qual s'aprova el Reglament dels òrgans de govern dels Centres Públics d'Educació General Bàsica, Batxillerat i Formació Professional de la Comunitat Valenciana, obliguen a introduir una estructura orgànica d'aquest tipus d'establiments docents i l'adeqüen a la nova normativa reguladora de la gestió dels Centres Públics.   
Així mateix, i per tal d'atendre la demanda creixent de llocs escolars en aquest tipus d'ensenyaments en aquelles zones o localitats on no és possible fins al moment, o no es considera convenient, ('obertura dels corresponents Instituts de Formació Professional, sembla escaient de possibilitar la creació d'aquest tipus d'establiments educatius.   
En virtut d'això, i d'acord amb tot el que preveu el Reial Decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'educació, a proposta de la Conselleria de Cultura, Educació i Ciència i amb la deliberació prèvia del Consell de la Generalitat Valenciana en sessió celebrada el dia 2 de juny de 1986,   
DECRETE:  
Article primer  
Dependents d'Instituts de Formació Professional es podran establir Seccions d'aquests que permeten d'impartir ensenyaments professionals amb caràcter reglat. La ubicació es determinarà en funció de les necessitats escolars.   
Article segon  
Aquestes seccions seran part integrant de l'Institut respectiu, tindran el mateix nom., amb el subtítol de «Secció» i el de la localitat on s'establesquen.   
Article tercer  
Per tal de dirigir cada Secció que es cree hi haurà un professor numerari nomenat d'acord amb les disposicions vigents amb categoria de Vice-Director, el qual dependrà en les tasques pròpies del seu càrrec del Director de l'Institut respectiu.   
Podrà establir-se, així mateix, el nomenament de Secretari i Cap d'Estudis d'acord amb el que preveu el Decret 12/1986, de 10 de febrer, del Consell de la Generalitat Valenciana.   
Article quart  
Al pro fes sor numerari amb categoria de Vice-Director nomenat a l'efecte, li correspondran les funcions següents:   
a) Representar el Director de l'Institut i exercir l'autoritat en el seu nom.   
b) Dirigir, per delegació del Director, de manera immediata les activitats diferents del centre.   
Article cinqué  
Es dotarà a cada Secció amb el nombre de places de cada assignatura i especialitat que es determine. Aquestes places no podran confondre's amb les que hi ha a l'Institut del qual depén.   
Article sisé  
Els alumnes de la Secció de l'Institut de Formació Professional tindran la condició d'oficialsa tots els efectes.   
Article seté  
La creació i la privació de les Seccions de Formació Professional es farà per Ordre de la Conselleria de Cultura, Educació i Ciència, i en aquesta es fixarà la data de l'inici i, si s'escau, l'exclusió de les activitats així com l'assignació dels recursos necessaris per al funcionament normal d'aquestes.   
DISPOSICIONS FINALS  
Primera  
S'autoritza la Conselleria de Cultura, Educació i Ciència per dictar les disposicions necessàries per a l'execució i el desplegament d'aquest Decret.   
Segona  
Les Seccions actualment en funcionament s'atindran al que disposa aquest Decret.   
Tercero  
Aquest Decret entrarà en vigor el dia que es publique en el Diari Oficial de la Generalitat Valenciana, amb efectes des de l'1 de gener de 1986.   
València, 2 de juny de 1986.   
El Conseller de Cultura, Educació i Ciencia   
CEBRIA CISCAR I CASABAN


Còpia Permalink ELI